Η ΤΑΙΝΙΑ ΒΑΣΙΖΕΤΑΙ ΣΕ ΠΡΑΓΜΑΤΙΚΑ ΓΕΓΟΝΟΤΑ,
ΜΕ ΟΡΙΣΜΕΝΕΣ ΤΡΟΠΟΠΟΙΗΣΕΙΣ ΓΙΑ ΛΟΓΟΥΣ ΜΥΘΟΠΛΑΣΙΑΣ.
ΞΕΣΠΑΣΜΑ ΤΗΣ ΣΟΥΡΙ ΚΡΟΥΖ ΠΕΡΙΟΔΙΚΟ IN TOUCH
ΒΑΣΙΛΙΑΣ ΑΜΠΝΤΑΛΑ ΤΗΣ ΣΑΟΥΔΙΚΗΣ ΑΡΑΒΙΑΣ
ΣΥΝΕΝΤΕΥΞΗ ΤΗΣ ΛΕΑ ΜΕΣΕΡ
ΑΝΤΖΕΛΙΝΑ ΤΖΟΛΙ ΓΥΡΙΣΜΑΤΑ ΣΤΗ ΒΕΝΕΤΙΑ
ΕΠΙΣΚΕΨΗ ΤΟΥ ΜΠΑΡΑΚ ΟΜΠΑΜΑ ΣΤΟ ΑΦΓΑΝΙΣΤΑΝ
Είναι Παρασκευή βράδυ.
Σάββατο πρωί είναι, χρυσό μου.
Αυτός είναι;
ΤΖΕΪ ΝΤΟΝΕΛΙ ΦΩΤΟΓΡΑΦΟΣ
ΝΕΑ ΥΟΡΚΗ, 2010
Το Λονδίνο λέει ότι πέταξε από Χίθροου χθες βράδυ.
Ο άνθρωπός μου στο βρετανικό προξενείο είπε ότι δεν μένει εκεί, άρα...
ΟΔΟΣ ΙΣΤ 71η
Αυτοί οι δύο στην πόρτα είναι του Έπστιν.
Αυτούς τους τρεις
τους έχω ξαναδεί.
Βασιλική φρουρά. Αν ήρθαν...
Τζέι, πόρτα.
Οι φρουροί.
Κάνουν σαν να μην υπάρχει.
Πρέπει να έρχεται χρόνια τώρα.
Προς Θεού.
Δεν μπορεί να είναι πάνω από 20.
Ναι.
Έρχονται.
Ο Έπστιν.
- Να τος, ο Ανδρέας. - Έλα, γύρνα προς τα εδώ.
Τι έγινε;
Άντε!
Τι υπέροχη μέρα!
Φτάσαμε.
Λοιπόν.
- Έτσι δεν γίνεται δουλειά. - Πώς έτσι δηλαδή;
Αλλαγή σχεδίου.
Πες μου, Τζέι.
Αυτοσχεδιάζω.
Κάνε υπομονή.
Θεέ μου.
- Τζέι; - Όχι τώρα.
Τζέι, μ' ακούς;
Εδώ είμαι.
ΤΟ ΛΑΒΡΑΚΙ ΤΗΣ ΔΕΚΑΕΤΙΑΣ
ΕΝΝΕΑ ΧΡΟΝΙΑ ΜΕΤΑ
Καλώς ήρθατε.
Σας ευχαριστώ που ήρθατε την ώρα του φαγητού.
Όλοι εμείς στο ΒΒC αντιμετωπίζουμε ορισμένες τρομακτικές προκλήσεις.
Καλημέρα, Τζορτζ.
ΕΛΕΥΘΕΡΙΑ ΕΙΝΑΙ ΤΟ ΔΙΚΑΙΩΜΑ ΝΑ ΛΕΣ ΑΥΤΟ ΠΟΥ ΟΙ ΑΛΛΟΙ ΔΕΝ ΘΕΛΟΥΝ ΝΑ ΑΚΟΥΣΟΥΝ
Ο κόσμος αλλάζει.
Και πρέπει να αλλάξουμε κι εμείς.
Κάθε χρόνο το ΒΒC αντιμετωπίζει ολοένα μεγαλύτερο ανταγωνισμό
στον ειδησεογραφικό χώρο
και πρέπει να παλέψουμε για να μείνουμε στην πρώτη γραμμή.
- Η παραγγελία μου απ' το Nando's; - Εδώ είναι.
Το παλιόσκυλο!
Δεν απολυθήκαμε τελικά;
Μούντι, μη ζητιανεύεις. Έλα.
Πάμε. Μούντι!
Πρώτη φορά στην καριέρα μου
νιώθω ότι το BBC News κινδυνεύει τόσο σοβαρά.
Καθήκον μας είναι να αντιδράσουμε.
Γι' αυτό και με μεγάλη μου λύπη
αναγκάζομαι να ανακοινώσω απώλειες θέσεων εργασίας.
Υπολογίζουμε ότι οι περικοπές προσωπικού
θα φτάσουν τις 450 θέσεις.
Να τα μας, γαμώτο.
Ξέρω ότι είναι τεράστιος αριθμός.
ΒΑΣΙΣΜΕΝH ΣΤΟ ΒΙΒΛΙΟ "SCOOPS"
Πώς να βελτιώσετε την ειδησεογραφία.
Απολύστε τους δημοσιογράφους.
Οι περικοπές θα εφαρμοστούν σε όλα τα τμήματα
και σε όλες τις εκπομπές.
Σας ευχαριστώ πολύ.
Εντάξει, συγκεντρωθείτε.
Την ακούσαμε όλοι.
Και δεν είπε ότι απόψε δεν θα βγει η εκπομπή.
- Μεγάλη πίκρα. - Τα 'μαθες τα νέα;
Σε εννέα ώρες και 13 λεπτά από τώρα
βγαίνουμε στον αέρα, αλλά με τι;
Η Σαουδική Αραβία επιτίθεται στην Υεμένη με βρετανικά όπλα.
Το έχουμε καλύψει ξανά. Υπό ποια σκοπιά; Γιατί σήμερα;
Το Μπρέξιτ. Στο ρινγκ με τον Φαράζ. Μονομαχία με την Έμιλι.
- Και με τι θα τον πιέσουμε; - Απρόσκοπτες συναλλαγές.
Με ξεσηκώνει κάθε μα κάθε φορά.
Μπορώ να φέρω τη Λουπίτα για απόψε.
Την ηθοποιό; Έβγαλε ταινία;
Όχι, θέλει να μιλήσει για τις διακρίσεις.
Είναι εξαιρετική. Αποκλειστικότητα, ανοίγουμε μαζί της.
Μας κάνει για το δεύτερο μέρος.
Ναι, δεν αποφασίζουν οι καλεσμένοι.
Ανοίξαμε με την Έμα Τόμσον περί Γουάινστιν.
Το είδαν, γι' αυτό μας θέλουν.
Ο Γουάινστιν ήταν η είδηση της μέρας. Η Λουπίτα δεν είναι είδηση.
Στο δεύτερο μέρος.
- Σαμ; Μπορείς να κλείσεις τον Φαράζ; - Αν θες τον Φαράζ, Φρέντι, είναι απλό.
Πάρε το γραφείο του, δεν είναι πυρηνική φυσική.
- Θα έρθει τρέχοντας. - Εσύ κλείνεις τους καλεσμένους.
Ξέρεις ότι ανακοινώσαμε εκατοντάδες απολύσεις.
Λοιπόν...
Εγώ έχω δουλειά, επειδή κλείνω καλεσμένους που δεν έρχονται έτσι απλά.
Αυτούς που άλλα κανάλια δεν βρίσκουν.
Τη δουλειά όπου έρχεσαι αργά και σκέφτεσαι πού θα φας με τον Πιρς Μόργκαν;
- Έρχεσαι τελευταία, φεύγεις πρώτη. - Ήρθες στις έξι.
- Τοπική ώρα. - Και;
Έτσι μένουμε 16 ώρες πίσω στον κύκλο ειδήσεων,
ενώ εγώ βγαίνω και βρίσκω ειδήσεις που απασχολούν το κοινό.
Λατρεύουμε τη Λουπίτα, τη θέλουμε απελπισμένα.
Για κλείσιμο. Και θα παίξει στα σόσιαλ.
Γιατί εκεί ακριβώς είναι η ουσία.
ΕΥΧΑΡΙΣΤΩΣ ΝΑ...
ΕΥΧΑΡΙΣΤΩΣ ΝΑ ΜΙΛΗΣΟΥΜΕ.
Εντάξει, τέλεια.
Εξαιρετικά! Δεν παίζεσαι.
Εντάξει, γεια.
ΠΡΟΓΡΑΜΜΑ PITCH@PALACE
Ο ΠΡΙΓΚΙΠΑΣ ΑΝΔΡΕΑΣ ΙΔΡΥΕΙ ΠΡΟΓΡΑΜΜΑ ΝΕΩΝ ΕΠΙΧΕΙΡΗΜΑΤΙΩΝ ΣΤΟ ΠΑΛΑΤΙ
ΘΕΣΕΙΣ ΔΗΜΟΣΙΟΓΡΑΦΩΝ
ΔΕΝ ΕΠΙΤΡΕΠΟΝΤΑΙ ΤΑ ΚΙΝΗΤΑ ΤΗΛΕΦΩΝΑ
Δεν ήρθαμε για εμένα.
Ήρθαμε
για να φέρουμε εσάς, τους υπέροχους νέους επιχειρηματίες,
σε επαφή με εσάς,
τους κάπως πιο ώριμους επενδυτές.
Μαζί λοιπόν, μέσω του προγράμματος Pitch@Palace,
μπορούμε να κάνουμε μερικά μαγικά.
Ξέρω ότι όλοι θέλετε απεγνωσμένα να τους μιλήσετε
κι αυτοί θέλουν απεγνωσμένα να ακούσουν τις ιδέες σας
και να τις υλοποιήσουν.
Γι' αυτό καλύτερα να κάνω πέρα και να σας αφήσω να τα πείτε.
Πρώτα, όμως...
Μην το πείτε στη μαμά μου.
ΕΠΙΤΡΕΠΟΝΤΑΙ ΤΑ ΚΙΝΗΤΑ ΤΗΛΕΦΩΝΑ
Καλύτερα που δεν ήρθε κανείς.
Εντάξει.
Λοιπόν, πείτε "Pitch@Palace".
Pitch@Palace!
Ο ΔΟΥΚΑΣ ΤΗΣ ΥΟΡΚΗΣ
Θα ήθελα να είναι δίκαιο.
Δεν αναφέρεις τον Έπστιν όποτε υπάρχει είδηση για τον Μπιλ Κλίντον.
Ο Κλίντον δεν είναι ο αγαπημένος γιος της βασίλισσας.
Κι αν είχες παραστεί, θα είχες δει με τα μάτια σου
το υπέροχο έργο που προσφέρει με το Pitch@Palace,
προωθώντας νέους επιχειρηματίες.
Πόσο νέοι επιχειρηματίες; Τι θα πει νέοι;
Άντε στον διάολο, Νικ.
Απορώ πώς τους επιτρέπεται.
Γι' αυτό προσλάβαμε τον Τζέισον. Για να το διαχειριστεί.
Χρόνο.
- Παίρνει χρόνο. - Χρόνο;
Η φωτογραφία είναι εννέα χρόνων.
- Κύριε, απλώς... - Όχι.
- Δεν μπαλώνεται εύκολα. - Ναι, αυτό μου λέτε όλοι.
Και έχετε απόλυτο δίκιο,
υψηλότατε.
Ως προς τι;
Αντιμετωπίζετε το πρόβλημα Έπστιν εδώ και μία δεκαετία.
Δεν τον έχετε συναντήσει στο διάστημα αυτό, έτσι;
Όχι, ασφαλώς όχι. Ήταν...
Δεκέμβριος του 2010.
Τότε, η διαίσθησή μου μου λέει ότι δεν ακολουθήσατε σωστή στρατηγική.
Ο Έπστιν και αυτή η εικόνα του πρίγκιπα-πλεϊμπόι
έπρεπε να είχαν ρυθμιστεί εδώ και καιρό.
Εγώ μπορώ να το φροντίσω.
Αλλά πρέπει να έχω τον έλεγχο.
Αμάντα;
Ο Τζέισον γνωρίζει καλά τον Τύπο.
Γι' αυτό τον προσλάβαμε.
Μπορεί να μας βοηθήσει.
Συνέταξα μία λίστα φιλικά προσκείμενων δημοσιογράφων.
Αλληλοαποκλειόμενες έννοιες.
Καλέστε τους εδώ, προσωπικά τον καθένα, για τσάι.
Θα νιώσουν ξεχωριστοί.
Θα γνωριστείτε, εντελώς ανεπίσημα,
και θα συνειδητοποιήσουν σιγά σιγά ότι είστε καλός άνθρωπος,
ο οποίος, παρεμπιπτόντως, προτίθεται να αναγνωρίσει λάθη στην κρίση του.
Σιγά σιγά.
Πάντα σιγά σιγά, πάντα θέλει χρόνο.
Θα γίνω 60 του χρόνου.
Και η μητέρα μου...
Όλοι μας μεγαλώνουμε.
ΝΕΟ ΜΗΝΥΜΑ ΑΠΟ ΤΗ ΣΑΜ ΜΑΚΑΛΙΣΤΕΡ
ΕΥΧΑΡΙΣΤΩΣ ΝΑ ΜΙΛΗΣΟΥΜΕ.
Η λίστα δημοσιογράφων του Τζέισον.
Τι 'ναι;
Να...
Αυτή η λίστα, αυτή η στρατηγική...
Τα έχουμε ξαναπεράσει.
ΕΥΧΑΡΙΣΤΩΣ ΝΑ ΜΙΛΗΣΟΥΜΕ. ΣΑΜ ΜΑΚΑΛΙΣΤΕΡ, BBC
- Εμπρός; - Γεια σου, Σαμ.
Αμάντα Θερσκ, ιδιαιτέρα του δούκα της Υόρκης.
Γεια.
Χωρίς κόκκινες γραμμές.
Επιτρέπονται όλες οι ερωτήσεις.
- Σκεφτείτε το. - Θα σε ξαναπάρω.
Τέλεια. Τα λέμε σύντομα.
- Κάτι καλό; - Δεν ξέρω. Το παλάτι.
Λοιπόν, τι έχουμε;
Ξέρετε κάτι; Για έξυπνη ανάλυση είμαστε το μόνο σοβαρό μαγαζί.
- Πάλι Μπρέξιτ. - Σαμ, εσύ κάτι είχες.
Απ' το παλάτι.
Όχι για απόψε. Αλλά έχουμε τη Λουπίτα.
Τέλεια. Ποιος απ' το παλάτι;
- Η ιδιαιτέρα του πρίγκιπα Ανδρέα. - Και τι θέλουν;
Το Pitch@Palace, είναι σαν το The Apprentice,
αλλά με τον πρίγκιπα Ανδρέα, όχι με τον Τραμπ.
Δεν μεταδίδεται...
- Δεν μας αφορά. - Ξέρεις την ιδιαιτέρα του;
- Όχι. - Αυτή επικοινώνησε πρώτη;
Ναι.
Εντάξει, συνεχίστε να ψάχνετε, μιλάμε σε μία ώρα.
ΠΡΙΓΚΙΠΑΣ ΑΝΔΡΕΑΣ ΚΑΙ ΤΖΕΦΡΙ ΕΠΣΤΙΝ
Ο ΠΡΙΓΚΙΠΑΣ ΚΙ Ο ΠΑΙΔΕΡΑΣΤΗΣ
ΜΑΖΙ ΣΤΟ ΣΕΝΤΡΑΛ ΠΑΡΚ
ΤΖΕΪ ΝΤΟΝΕΛΙ
Ψάχνω κάποιον.
Τζέι Ντόνελι, παπαράτσι. Μένει στη Νέα Υόρκη, τον ξέρεις;
Τέλεια.
Αν είναι δυνατόν!
Ο Φαράζ δεν είναι διαθέσιμος. Χρειαζόμαστε κάποιον άλλο.
Μέχρι κι αυτός κουράστηκε. Περίμενε λίγο.
- Ποιος ήταν; - Ένας φωτογράφος.
Πού δουλεύει; Παπαράτσι;
Στα αγαπημένα σου μέσα. The Sun, The Mail.
Έλεος!
Αν είχαμε το μισό ένστικτο και το ένα τέταρτο των επαφών
που έχει ο μέσος παπαράτσι,
ίσως να μην πασχίζαμε να βρούμε τρόπους για την ίδια συζήτηση κάθε βράδυ.
Γι' αυτό άσ' το πάνω μου καλύτερα.
Κι έφτασε.
Κάποιος τον οποίο η Έμιλι θα μπορέσει πραγματικά να επιπλήξει.
Σαμ.
Στις καλές γειτονιές θα συζητάνε και θα λένε "Είδες το Newsnight χτες;"
Σαμ.
"Δεν ήταν υπέροχο που η Έμιλι Μέιτλις είπε όλα όσα με τα οποία συμφωνούμε;"
Νομίζουμε ότι παρουσιάζουμε σε εμάς τις ειδήσεις κι αυτό μας σκοτώνει.
Στιούαρτ.
Πηγαίνω στο στούντιο.
Πάμε! Μούντι!
Έτσι και το κάνω εγώ αυτό, αν προσβάλω κάποιον μπροστά σε όλους,
θα παραμείνω στη θέση μου;
Έχουμε ένα θέμα
με τη Σαμ.
Ποιοι εμείς;
Εγώ, ο Φρέντι.
Και ίσως κι η Έμιλι πλέον.
Δεν είμαι υπερόπτης, αλλά κιτρινίζει πολύ.
Δεν λέω ότι δεν δεχόμαστε διαφορετικές απόψεις, αλλά είναι...
είναι πολύ αμυντική.
Ανέβασε λίγο τον φωτισμό.
Είναι ψυχρός.
Δεν είπα να τον χαμηλώσεις.
Αυτά είναι τα σωστά επίπεδα για εκπομπή.
Το ξέρω, ανέβασέ τον.
Ευχαριστώ που ήρθες.
Εκεί, αλλά πιο ζεστό.
Εντάξει.
Πρέπει να κάνω μερικές αλλαγές.
Καταλαβαίνεις ότι είμαστε υπό πίεση;
Όλοι μας.
Έχω πολλά μέτωπα ανοιχτά, δεν τα θέλω στην ομάδα.
- Αν τους μιλήσεις... - Αυτό κάνω.
Και τους λέω αυτό που λέω και σ' εσένα.
- Βοήθησέ με. - Σου κάνει αυτό;
Πολύ πιο θερμό.
Προσπαθώ να κάνω αλλαγές, θέλω ευρύτερο κοινό.
Έτσι θα αντέξουμε.
Δεν σκοπεύω να γίνουμε αντηχείο. Θέλω διαφορετικές φωνές, θέλω ένταση.
Και πάθος.
- Έμιλι, λυπάμαι. - Δεν λυπάσαι.
Εννοούσες κάθε λέξη.
Όχι κάθε λέξη.
Ξέρω τι σκέφτονται οι άλλοι για μένα.
Το θέμα είναι ότι αν τρωγόμαστε μεταξύ μας δεν θα τα καταφέρουμε.
Πώς σου φαίνεται;
Πιο ζεστό.
Εντάξει, εκεί.
- Μ' αρέσει. - Τέλεια.
Σύμφωνες; Κάτι άλλο;
- Εγώ... - Τρεις γυναίκες κι ένας σκύλος.
Αυτό δεν υπήρχε περίπτωση να το δεις όταν ξεκίνησα.
Θεέ μου!
Τι λες τώρα!
ΤΖΕΪ ΝΤΟΝΕΛΙ
Συγγνώμη για τη φασαρία. Δουλεύω, μπορεί να κλείσω απότομα.
Ευχαριστώ που με πήρες. Κάτι καλό;
Μια Καρντάσιαν λανσάρει καινούργια εσώρουχα.
Έχω έξοδα.
Δες τα μηνύματά σου.
Κοπέλες που φωτογράφισα στο σπίτι του Έπστιν τόσα χρόνια.
Μένουν περίπου μία ώρα κάθε φορά.
Φαίνονται πολύ μικρές.
Έρχονται από ένα κτίριο στην 66η Οδό,
που ανήκει στον αδερφό του και το νοικιάζει στον Τζέφρι.
Πρόκειται για αποθήκη με κοπέλες.
Τις αποκαλεί "νυφούλες του".
- Μα συμβαίνει ακόμα; - Πολύ οργανωμένα.
Ζω χρόνια στη Νέα Υόρκη.
Αρκεί να στηθώ 24 ώρες απέξω και τις βλέπω να μπαινοβγαίνουν.
Γιατί δεν τα ξέρουμε αυτά;
Κανείς δεν ασχολείται με νεαρές που μπαινοβγαίνουν σε ένα σπίτι.
Επίσης είναι πλούσιος.
Έκανε φυλακή και βγήκε. Χέστηκαν όλοι.
Ο Ανδρέας πηγαίνει εκεί συχνά;
Πήγαινε τον παλιό καιρό.
Αποδείξεις ότι ο Ανδρέας ήταν σπίτι του Έπστιν;
- Πέρα απ' τη φωτογραφία στο πάρκο. - Όχι.
Προσέχουν.
Αλλά πίστεψέ με, ήταν εκεί.
Ξέρεις για την Γκιλέν Μάξουελ, έτσι; Τη φίλη του Ανδρέα;
- Όχι. - Κακώς.
Κλείνω τώρα. Ψάξε την Γκιλέν.
- Και μιλάμε. - Σ' ευχαριστώ.
- Παιδιά. - Τι;
- Κοιτάξτε αυτό. - Για να δω.
Σαμ, περίμενε λίγο.
- Τι; - Γράφει ποίημα.
Ο Λούκας;
Ποια είναι;
Δεν είναι της τάξης μου.
Να σου πω.
Ξέρω ότι είμαι η μαμά σου κι ότι είμαι υποκειμενική,
αλλά είσαι πολύ όμορφος, γι' αυτό...
Όχι, εννοώ στην τάξη του σχολείου.
- Είναι ένα χρόνο μεγαλύτερη. - Μ' αρέσει που στοχεύεις ψηλά.
- Με πικάντικη σάλτσα, όπως πάντα; - Ευχαριστώ.
Θες συμβουλή πώς να μιλάς στα κορίτσια;
- Έχω επιλογή; - Βασικά όχι. Να ακούς.
Οι περισσότεροι θέλουν να μιλάνε, αλλά δεν ξέρουν να ακούν.
Υποσχεθήκατε, όμως, στον βρετανικό λαό ότι δεν θα υπήρχε θέμα.
Και τη συγκεκριμένη περίοδο είχα...
- Άρα είχατε άδικο; - Όχι, δεν συμφωνώ.
Ή είχατε άδικο ή υποσχεθήκατε κάτι που δεν θα τηρούσατε.
Ποιο απ' τα δύο;
Περιγράψατε τον εαυτό σας ως άνθρωπο με αρχές.
Επίσης εγγυηθήκατε στους ψηφοφόρους
ότι οι συνοριακοί έλεγχοι με την ΕΕ δεν θα επηρεάζονταν απ' το Μπρέξ...
ΠΡΙΓΚΙΠΑΣ ΑΝΔΡΕΑΣ ΤΖΕΦΡΙ ΕΠΣΤΙΝ ΓΚΙΛΕΝ ΜΑΞΟΥΕΛ
Η ΣΥΝΤΡΟΦΟΣ ΤΟΥ ΕΠΣΤΙΝ ΚΙ Η ΦΙΛΙΑ ΤΗΣ ΜΕ ΤΟΝ ΠΡΙΓΚΙΠΑ ΑΝΔΡΕΑ
Εδώ Τζέι Ντόνελι, αφήστε μήνυμα.
Γεια σου, Τζέι. Η Σαμ είμαι.
Αυτή η φωτογραφία του Ανδρέα
με την Γκιλέν Μάξουελ στο Λονδίνο
και με μια κοπέλα που ήταν τότε 17 χρόνων.
Το 2001. Η Βιρτζίνια Ρόμπερτς. Ξέρεις κάτι;
Πάρε με τηλέφωνο μόλις μπορέσεις. Ευχαριστώ.
ΑΜΑΝΤΑ ΘΕΡΣΚ: ΜΠΟΡΕΙΣ ΝΑ ΕΡΘΕΙΣ ΑΥΡΙΟ;
ΦΥΣΙΚΑ! ΠΟΥ;
Τι λες τώρα!
Θέλω σέλφι.
Εντάξει.
Και ένα κουταλάκι.
Εντάξει, γεια.
- Μη μου πεις. - Τι;
Στον Έλληνα πας;
Στον αυτιά;
- Δεν μπορώ να πω. - Η σημαία της βασίλισσας δεν κυματίζει.
Αρκεί να μην πηγαίνεις στον μαλάκα τον Καυλαντρέα.
Φτάσαμε.
Ευχαριστώ.
- Καλημέρα. - Καλημέρα.
Ορίστε.
- Εντάξει. - Ευχαριστώ.
- Ακολουθήστε το μονοπάτι. Θα σας ανοίξουν. - Ωραία. Ευχαριστώ.
Καλησπέρα.
Ερλ γκρέι ή χαμομήλι;
Χάνουμε αρκετά.
Κουταλάκια.
Για κάποιον λόγο
εξαφανίζονται.
Θεωρείται θετικό.
- Όλοι θέλουν κάτι δικό μας. - Δικό μας;
Βρίσκομαι εδώ πάρα πολύ καιρό.
Είναι σαν οικογένεια.
Τη μέρα που δεν θα παραγγείλουμε παραπάνω κουταλάκια...
Θα ήταν πρόθυμος να μιλήσει γι' αυτό;
Για τα κλεμμένα κουταλάκια απ' το Μπάκιγχαμ;
Για το μέλλον της μοναρχίας. Τι θα γίνει όταν πεθάνει η βασίλισσα.
Αυτό δεν το συζητάμε.
Είναι επώδυνο; Για τον αγαπημένο γιο;
Η Αυτής Μεγαλειότητα πάντως
ξέρει να διαβάζει τους άλλους.
Λοιπόν; Πώς είναι;
- Ποιος; - Η Έμιλι.
Μάλιστα, ναι...
Τρέχει, κολυμπάει, παίρνει συνεντεύξεις. Κανείς δεν την έχει δει να τρώει.
Είναι η σούπερ γούμαν.
- Με Bic. - Ο Χάρι Πότερ έχει το ραβδί του.
Η Έμιλι Μέιτλις έχει το στιλό Bic.
Και ο Ανδρέας; Ξέρει να διαβάζει τους άλλους;
Είναι πολύ αφοσιωμένος φίλος.
Τόσο που ενίοτε δεν του βγαίνει σε καλό.
Η Γκιλέν Μάξουελ.
Ήταν καλή φίλη, ναι.
- Κατευθείαν στο θέμα. - Μιλήσαμε περί ανέμων και υδάτων.
Είμαστε και οι δύο πολυάσχολες και ξέρουμε γιατί είμαστε εδώ, Αμάντα.
Να πιούμε κάτι δυνατό;
Αμάντα;
Βγήκε.
Με τη Σαμ ΜακΆλιστερ.
Με ποια;
Τι νομίζεις ότι ξέρεις για εμένα, Σαμ;
Ήσουν τραπεζικός.
Ανύπαντρη μητέρα.
Ξέρω ότι κάνεις αυτήν τη δουλειά επί επτά χρόνια
και ότι έχεις ένα πρόβλημα που επιμένει.
Ξέρω ότι εσύ είσαι εδώ,
ενώ ο Τζέισον Στάιν όχι.
Άρα;
Άρα ίσως εσύ θέλεις διαφορετική προσέγγιση.
Ή απλώς διερευνούμε τις επιλογές.
Κι αυτό.
ΔΤΥ ΤΗΛΕΦΩΝΗΣΕ ΜΟΥ
Συγγνώμη, ο Ανδρέας. Με ψάχνει.
Προσπαθώ μόνο να είμαι ειλικρινής μαζί σου, Αμάντα.
Πάντα είμαι.
Δεν θα μιλήσουμε μόνο για το Pitch.
Όπως είπα και πριν,
δεν θα ήσουν εδώ και δεν θα μιλούσες στο Newsnight
αν αυτό δεν το ήξερες ήδη.
Μα δεν μιλάω στο Newsnight, Σαμ.
Μιλάω σε εσένα.
Και υπάρχει κόκκινη γραμμή.
Σ' ευχαριστώ που ήρθες.
Αυτή θα σου αρέσει.
Λίγο πριν
μόλις είχα γλιτώσει για μερικά εκατοστά
από πύραυλο Exocet.
Τον απέφυγα και προσνηώθηκα. Αυτό το έκανα δύο φορές τη μέρα.
Πρέπει να ήταν τρομακτικές στιγμές.
Απαίσιες.
Αλλά και υπέροχες.
Αυτοί οι άντρες με ήξεραν πραγματικά.
Στον πόλεμο δεν μπορείς να κρυφτείς.
Ούτε από τους συμπολεμιστές σου,
ούτε από τον εαυτό σου.
Σας λείπει ποτέ;
Ποιος; Ο πόλεμος;
Προτιμώ τους Αργεντινούς από εσάς πάντως.
Έλα, πάμε να σε ξεναγήσω.
Στο Newsnight; Σοβαρά;
Το είδες.
Δεν βλέπεις πόσο καλός είναι με τους ανθρώπους;
Τον συμπαθούν όταν τον γνωρίσουν.
- Αυτό είναι το σχέδιο, Αμάντα. - Γοητεία λέγεται.
Πρέπει να είσαι στον χώρο για να τη νιώσεις.
Τηλεόραση;
Μια συνάντηση ήταν μόνο.
Την οποία δεν έπρεπε να είχες κάνει.
Ιδίως χωρίς εμένα.
Δική μου δουλειά είναι.
Όχι τώρα, Φρέντι.
Τα ποτά τα χρέωσες στο BBC;
- Ήμουν πολύ κοντά. - Σοβαρά;
Θα τα βάλεις εσύ με τους επικοινωνιολόγους του παλατιού;
Ήμασταν οι δυο μας. Κανείς άλλος.
- Ήμασταν πολύ κοντά. - Σε τι;
Σε συνέντευξη. Η είδηση με τον Έπστιν δεν θα χαθεί.
Η Γκιλέν Μάξουελ, η σύντροφος του Έπστιν, είναι παλιά φίλη του Ανδρέα.
Άρα σιγά μη μας μιλήσουν, έτσι;
Είναι κουτσομπολίστικη θεματολογία.
Δεν είναι κουτσομπολίστικη και μας αφορά.
Δεν έχουμε τα περιθώρια να αφιερώνεις μία μέρα
σε μια είδηση που δεν θα βγει, όχι πια.
Υποτίθεται ότι είμαστε ομάδα. Γιατί περνιέσαι για καλύτερη;
Τη δουλειά μου κάνω.
Τη δουλειά μου έκανα σήμερα, γιατί η είδηση θα πάρει διαστάσεις.
Δεν πρέπει να είμαστε οι πρώτοι που θα τηλεφωνήσουμε.
Αλλά οι πρώτοι στους οποίους θα τηλεφωνήσουν. Και...
Κι αν δεν μπορώ να δουλέψω όπως πρέπει,
τότε δεν μπορώ άλλο.
Η ΚΑΛΥΤΕΡΗ ΜΑΜΑ
Ο ΜΕΓΑΛΟΣ ΑΔΕΛΦΟΣ ΣΕ ΠΑΡΑΚΟΛΟΥΘΕΙ
ΣΑΜ ΜΑΚΑΛΙΣΤΕΡ
Η Σάμι...
Αφήστε μήνυμα μετά τον ήχο.
Γεια σου, Έσμε. Εδώ Σαμ.
Ήθελα να...
Μήπως μπορείς...
Θα με πάρεις όταν μπορέσεις; Είναι σημαντικό.
Ευχαριστώ, γεια.
Είσαι καλά;
Δεν ξέρω, τον μισό καιρό τρέμω ολόκληρη ότι μπορεί να με απολύσουν
και τον άλλον μισό εύχομαι να το κάνουν.
Γιατί δεν με βλέπουν σαν ίση;
- Ίσως κάπου αλλού είναι πιο εύκολα. - Δεν θέλω κάτι εύκολο, θέλω...
Θέλω κάτι σημαντικό.
Λούκας!
- Καληνύχτα. - Καληνύχτα.
- Καληνύχτα σου. - Καληνύχτα.
Γεια σου.
- Της μίλησα. Φρέγια τη λένε. - Ωραία.
Και τι είπε;
- Τι είπες εσύ; -"Γεια".
Και τι είπε;
Νόμιζα ότι δεν με άκουσε, αλλά με είχε ακούσει και...
Ναι. Περίμενε μια στιγμή.
Κάτσε.
Τζέι;
Πώς πήγε στο παλάτι;
- Δεν τα κατάφερα. Δεν παίζει ο Έπστιν. - Όχι πια.
- Τι εννοείς; - Είμαι στο Τίτερμπρο. Ιδιωτικό αεροδρόμιο.
Το αεροπλάνο του Τζέφρι θα προσγειωθεί εντός της ώρας.
Τον περιμένει το FBI.
Μαμά! Μπορείς...
Θα προσέχεις τον Λούκας μία ώρα ακόμη;
- Ναι, φυσικά. - Θα γυρίσω πριν κοιμηθεί.
Με την ησυχία σου. Τα λέμε.
ΕΣΜΕ ΡΕΝ
- Εμπρός; - Μου τηλεφώνησες;
Είπες ότι ήταν σημαντικό.
Ο Τζέφρι Έπστιν συλλαμβάνεται απόψε. Για σωματεμπορία.
Έσμε; Μ' ακούς;
Είναι είδηση πλέον.
Λοιπόν, αρχίζουμε να πιέζουμε το παλάτι.
Ευχαριστώ.
Λοιπόν.
Άλλαξαν όλα.
Ανά πάσα στιγμή θα λάβεις ένα τηλεφώνημα.
Και μετά εκατοντάδες.
Έχουμε λίγες ώρες, στην καλύτερη, πριν σκάσει το τσουνάμι.
- Ας τις αξιοποιήσουμε. - Τι άλλαξε, όμως;
Το FBI θα κάνει έφοδο στο σπίτι του Έπστιν.
Η κόκκινη γραμμή σας δεν θα αντέξει, Αμάντα.
Δεν λες "ουδέν σχόλιο" για τη φιλία σου με έναν παιδεραστή
και περιμένεις να σε αγαπούν όλοι.
- Ξέρω ότι είσαι αξιόπιστη; - Όχι.
Δεν χρειάζεται να το ξέρεις, γιατί σου δίνω μία ώρα.
Και μετά είναι στο χέρι του. Όχι στο δικό σου, ούτε στο δικό μου.
Στο δικό του.
Μία ώρα στην τηλεόραση τα αλλάζει όλα.
Κάνει μαγικά.
Ο Αμερικανός χρηματιστής Τζέφρι Έπστιν συνελήφθη σήμερα
κατηγορούμενος για σωματεμπορία.
Ο δισεκατομμυριούχος κατηγορείται
για σωματεμπορία δεκάδων ανήλικων κοριτσιών.
Είχε ήδη καταδικαστεί το 2008,
αφού δήλωσε ένοχος για σεξουαλική εκμετάλλευση ανηλίκου.
Πόσες φορές;
...έρχεται στο προσκήνιο η φιλία του...
Πόσες φορές;
...με τον δούκα της Υόρκης, που δήλωνε διακοπή σχέσεων...
Συγγνώμη.
...με τον Έπστιν από το 2010.
Πού πάει; Είναι μια απλή ερώτηση, πού πάει;
Ένα στοιχείο;
Είναι μαρσιποφόρο.
Όπως λέμε Ρο και Κάνγκου.
Αν τα συνδυάσεις, τι έχεις;
- Ροκάνγκου; - Φύγε από εδώ.
Φύγε!
Παραδέχτηκαν τη φιλία του δούκα με τον Τζέφρι Έπστιν στο παρελθόν, αλλά...
Για να περάσει ο πρωθυπουργός μήνυμα στους ψηφοφόρους,
να στείλει κάποιον που ο λαός γνωρίζει, κάποιον που σχηματίζει προτάσεις...
Σαμ.
...κι όχι μονοσύλλαβες...
...οι τελευταίες εξελίξεις.
Η έρευνα, που οδήγησε στη σύλληψη του Έπστιν
για παιδική σεξουαλική κακοποίηση,
σήμερα διευρύνθηκε και περιλαμβάνει τον πρίγκιπα Ανδρέα, δούκα της Υόρκης,
καθώς έγγραφα από υπόθεση του 2015, που είχαν αποκρυφτεί, έρχονται στο φως.
Η Βιρτζίνια Τζουφρέ, που ήταν 17 ετών την εν λόγω περίοδο,
ισχυρίζεται στα έγγραφα
ότι έκανε σεξ με τον πρίγκιπα σε τρεις χωριστές περιστάσεις.
Δύο φορές στο Λονδίνο
και μία στην οικία του Έπστιν στη Νέα Υόρκη.
Και καθώς το παλάτι συνεχίζει να διαψεύδει
τους πρόσφατους ισχυρισμούς κατά του δούκα της Υόρκης,
η Βιρτζίνια Τζουφρέ δήλωσε έξω από δικαστήριο του Μανχάταν...
Δεν είναι αλήθεια.
Τίποτα δεν είναι αλήθεια.
...η κρίση που ολοένα βαθαίνει...
Το πρωί που έφυγα για το οικοτροφείο...
με χτένισε η μαμά.
Με μια κοκάλινη χτένα. Τις θυμάσαι;
Μπορώ να τη νιώσω τώρα να γδέρνει το κρανίο μου.
Πονούσα, αλλά...
δεν ήθελα να σταματήσει.
Ο Τζέισον λέει ότι αυτό δεν αλλάζει τίποτα.
Ότι παραμένουμε ψύχραιμοι.
Εσύ συμφωνείς;
Ας δούμε πώς θα εξελιχθεί.
Υποτίθεται ότι θα μιλούσα στη μαμά για τα 60ά γενέθλιά μου.
Έχει μεγάλα σχέδια.
Ο Τζέφρι Έπστιν, που συνελήφθη πριν έναν μήνα, βρέθηκε νεκρός σήμερα
στο κελί του στο σωφρονιστικό...
Φίλος του Μπιλ Κλίντον, του πρίγκιπα Ανδρέα...
Υπέστη καρδιακή ανακοπή και...
Κατηγορούνταν για σεξουαλική εκμετάλλευση...
...έξι ανήλικα θύματα...
...με ανήλικα κορίτσια...
...συμπεριλαμβανομένου του Ντόναλντ Τραμπ...
...η βασιλική οικογένεια αρνείται κατηγορηματικά.
Σε όλον τον κόσμο
κάθε εφημερίδα, κάθε εκπομπή, κάθε ειδησεογραφικό κανάλι
θέλει αυτήν την είδηση, μόνο αυτή.
- Καλημέρα. - Καλημέρα.
Σαμ, τη θέλω για εμάς.
Για το Newsnight.
Εσύ ήσουν η πρώτη που απέκτησε πρόσβαση.
Αμάντα, γεια σου. Εδώ Σαμ ΜακΆλιστερ.
Τηλεφώνησέ μου.
Όταν είστε έτοιμοι, θα είμαστε εδώ.
Όταν η Αυτής Μεγαλειότητα
σας χτένισε τα μαλλιά την τελευταία σας μέρα...
Ναι;
Το ότι το αναπολείτε και το συζητάτε...
Ναι;
Πιστεύω ότι υπάρχει λόγος.
Νομίζω ότι θέλετε πίσω το μέλλον σας.
Και οι δύο το θέλουμε.
Αφήστε με να βοηθήσω.
...η σχέση με τον Έπστιν δεν θα ξεχαστεί.
Ασφαλώς και ο δούκας και το παλάτι αδημονούν να την αφήσουν πίσω,
αλλά μετά τη σημερινή είδηση
αυτή η προοπτική φαίνεται όλο και πιο μακρινή.
Χωρίς δεσμεύσεις, χωρίς υποσχέσεις.
- Αλλά; - Συμφώνησαν να συναντηθούμε.
Ωραία.
Αυτό μένει εδώ, μεταξύ μας μόνο.
Αν διαρρεύσει ότι θα συναντηθούμε, μπορεί να τρομάξουν.
Σαμ, ό,τι χρειαστείς, το έχεις.
Πιστεύω ότι υπάρχει κάτι που θα βοηθούσε πολύ.
- Πες το. - Η Έμιλι.
Δεν έχω ξαναμπεί κρυφά σε παλάτι.
Πάμε ήπια.
Μην τον τρομάξουμε.
Θα είμαστε φρόνιμοι.
Θα δείξουμε σεβασμό.
Χαλάρωσε, το 'χω.
Σιγά, θα μιλήσω με τον γιο της βασίλισσας
για τη φιλία του με καταδικασμένο παιδεραστή.
Καλημέρα σας.
Γεια σας.
Ελπίζω να μη σας πειράζει, έφερα παρέα.
- Γεια σας. - Την κόρη μου την Μπέατρις.
Γεια σας.
Δεν μπορώ να σας πω ποιες ερωτήσεις θα γίνουν,
γιατί δεν τις ξέρω ακόμα ούτε εγώ.
Αλλά κι όταν θα τις ξέρω,
δεν θα σας πω.
Πάντως θα είναι δίκαιες.
Χωρίς απόπειρα παγίδευσης, έχετε τον λόγο μου.
"Θα είναι";
"Θα ήταν" εννοείτε.
Σε περίπτωση που συμφωνήσουμε.
Και το Pitch@Palace;
Θα το συζητήσουμε και αυτό φυσικά.
Ωστόσο
ξέρουμε πολύ καλά όλοι ότι δεν βρισκόμαστε εδώ γι' αυτό.
Ο Έπστιν.
Είναι θέμα ειλικρίνειας.
Αμφίδρομης.
Αν παραχωρήσω συνέντευξη, θα είναι μόνο μία.
Το ερώτημα είναι γιατί σε εσάς.
Στιούαρτ;
Η εκπομπή είναι ερευνητική.
Σκληρή, όχι εντυπωσιοθηρική. Όπως κι η Έμιλι.
- Και είναι γυναίκα. - Είναι γυναίκα.
Και είναι παρούσα.
Κοιτάξτε,
στη δική μου θέση,
με όλα όσα λέγονται πλέον
και έτσι όπως είναι ο κόσμος τώρα,
δεν βλέπω πώς μπορώ να αντιστρέψω το κλίμα.
Πολλοί άνθρωποι μου λένε ότι κάνω λάθος και μόνο που βρίσκομαι εδώ τώρα.
Ωστόσο είστε εδώ.
Και σας υπόσχομαι το εξής:
Δεν μπορείτε να αντιστρέψετε το κλίμα με τη σιωπή σας.
Ξέρετε πώς σας βλέπει ο κόσμος, έτσι;
Γιατί δεν μου εξηγείτε εσείς;
Ο Καυλαντρέας. Ο Ανδρέας των Αεροπορικών Μιλίων.
Το θέμα είναι σεξ και κορίτσια
και αεροπλάνα και ιδιωτικά νησιά και λεφτά.
Με κάθε σεβασμό, το κοινό βλέπει αυτές τις ειδήσεις
και λέει "Ναι, το πιστεύω".
Δεν βλάπτει την εικόνα σας.
Αυτή είναι η εικόνα σας.
"Με κάθε σεβασμό";
Ένα δίκιο το 'χει.
Καταλαβαίνω.
"Δεν απαιτείς, δεν εξηγείς". Αλλά δυστυχώς πάνε αυτές οι μέρες.
Ναι, όλοι έχουν φωνή πλέον, στα μέσα κοινωνικής δικτύωσης,
στο Facebook, στο Twitter, όλοι λένε τη γνώμη τους.
Και αυτά που λένε για εσάς
είναι εκφράσεις πολύ πιο έντονες απ' αυτές που μόλις είπα.
- Έχετε δει το Twitter; - Όχι, δεν ασχολούμαι.
Ασχολούμαι εγώ.
Πολύ χειρότερα απ' ό,τι είπε.
Σας λέω ότι αυτή η είδηση επικρατεί
και δεν θα αλλάξει
αν δεν την αλλάξετε εσείς,
αν δεν μας πείτε μια άλλη είδηση.
Τη δική σας είδηση.
Με τη δική σας φωνή.
Η Σαμ έχει δίκιο.
Μολονότι
εγώ δεν θα το έθετα τόσο ωμά, αλλά...
Δεν καταλαβαίνω την εμμονή για τη φιλία μου με τον Έπστιν.
Τον Τζίμι Σάβιλ τον ήξερα καλύτερα.
Ευχαριστώ πολύ. Χάρηκα πολύ για τη γνωριμία.
Θα περάσω να χαιρετήσω τη μαμά πριν το δείπνο της Κοινοπολιτείας.
Δεν ησυχάζουμε ποτέ.
Η Αμάντα θα επικοινωνήσει, όπως και να 'χει.
- Τη δική της μαμά ή τη δική του; - Η Φέργκι λείπει.
Είναι στο εξωτερικό.
- Άρα τη δική του μαμά. - Μάλιστα, απίστευτο.
- Η μαμά μπορεί να το κόψει. - Ναι.
Πτώμα νιώθω.
Ήσουν πολύ δυναμική, Σάμι.
Μπράβο.
Προϋποθέσεις, Αμάντα;
Συζητήσατε τις προϋποθέσεις;
Δεν έκανα καμία συμφωνία.
Καμία σχέση.
Αμάντα.
Ποιες προϋποθέσεις;
Το μόνο που έχει σημασία
είναι ότι του προσφέρεται χώρος
για να μας μιλήσει.
Σε εμάς;
Στον λαό.
Θεέ μου.
Δεν μπορώ.
Όχι.
Παραιτούμαι.
Καταλαβαίνω.
Αν συμφωνήσουν και αν προχωρήσουμε, θα έχουμε 60 λεπτά.
-"Αν προχωρήσουμε"; Τι θα μας εμπόδιζε; - Κάποιος από πάνω.
Με βασιλική οικογένεια και BBC τίθεται θέμα εθνικού συμφέροντος.
Και μην αυταπατάστε.
Αν τα καταφέρουμε, θα γίνει πρωτοσέλιδο σε όλες τις εφημερίδες.
Αν ωστόσο δεν το κάνουμε σωστά, αν η προσέγγιση είναι ακατάλληλη,
δεν θα είναι αυτός η είδηση, αλλά εμείς.
Όχι.
Εγώ θα είμαι η είδηση.
Πάντα έχει δίκιο, έτσι;
Πάντα.
Τι είπε;
Εμπιστεύεται την κρίση μου.
ΑΜΑΝΤΑ ΘΕΡΣΚ
Τέλεια.
Τηλεφώνησε η Αμάντα Θερσκ. Την Πέμπτη στις 2:00 μ.μ. στο παλάτι.
Αρχίζουμε.
Έχουμε 70 ώρες. Έμιλι, θα τις περάσεις μαζί μου.
Στιούαρτ, είσαι παραγωγός. Σαμ, σε έχει όποιος σε χρειαστεί.
Είναι εκεί η Φραν;
Είναι εξαιρετικά επείγον.
Με τον γενικό διευθυντή; Σε ποια όπερα;
Όταν είναι έτοιμο,
κανείς δεν βλέπει το τελικό μέχρι να το δούμε ο γενικός κι εγώ.
Χάρηκα που σας είδα.
Ο Τόνι ζυγίζει τις επιλογές του.
Δεν έχει κριθεί τίποτα ακόμα.
Λοιπόν το ερώτημα είναι
τι επιδιώκουμε εμείς;
Μια ομολογία;
Διαδοχικές διαψεύσεις;
Μια συγγνώμη;
Αποκλείεται να ομολογήσει, γιατί θα πάει φυλακή.
Δεν συμβιβαζόμαστε με μια συγγνώμη, άρα θα τον πιέσουμε με τα γεγονότα.
Εντάξει.
Και από πού ξεκινάμε;
Στις 15 Ιουλίου 2006 οι Τζέφρι Έπστιν, Γκιλέν Μάξουελ και Χάρβι Γουάινστιν
βρίσκονται στο βικτοριανό πάρτι γενεθλίων της Μπέατρις.
Ο Έπστιν ντύθηκε στα λευκά με χρυσά κουμπιά και παράσημα.
Η αστυνομία είχε κάνει έφοδο σπίτι του. Συγγνώμη, πολλές πληροφορίες, έτσι;
Στις 15 Ιουλίου 2006.
Ο Έπστιν, η Μάξουελ κι ο Γουάινστιν
είναι στο βικτοριανό πάρτι γενεθλίων της Μπέατρις.
Ο Έπστιν φορούσε λευκά με χρυσά κουμπιά και παράσημα.
Η αστυνομία είχε κάνει έφοδο σπίτι του. Συγγνώμη, πολλές πληροφορίες, έτσι;
Εξαιρετικά. Δεν θα 'χει πού να κρυφτεί.
ΤΕΚΜΗΡΙΟ
Ο Ανδρέας υποστηρίζει
ότι λόγω της φιλίας με την Γκιλέν έχει συναντηθεί με τον Έπστιν.
Το κακό είναι
ότι εκείνη μάλλον ήταν συνεργός του Έπστιν.
ΤΕΚΜΗΡΙΟ
Αυτός ο πίνακας του Κλίντον... Φοράει το φόρεμα της Λεβίνσκι.
Ναι, ήταν στον τοίχο του Έπστιν.
Μια γυμνή κούκλα σε φυσικό μέγεθος κρεμόταν από έναν πολυέλαιο.
Υπήρχε αίθουσα μασάζ. Σαπούνια σε σχήμα γεννητικών οργάνων.
Αποκλείεται το περιβάλλον του να μην ήξερε τίποτα.
Ο Λούκας μπορεί να μείνει εδώ απόψε αν πρέπει να δουλέψεις.
Όχι, δεν πειράζει. Δεν με χρειάζονται.
Αυτό δεν το πιστεύω.
Γιατί δεν μου ζήτησαν να μείνω;
Εγώ έφερα τη συνέντευξη, αλλά δεν με θέλουν στον χώρο.
Σαμ, ξέρεις πώς πάει αυτό.
Εμείς δεν περιμένουμε να μας δοθεί άδεια. Κάνουμε αυτό που πρέπει.
Σου ζήτησαν να φέρεις τον πρίγκιπα;
- Όχι. - Δεν σ' το ζήτησαν.
Και τον έφερες. Να το θυμάσαι.
Αυτή η συνέντευξη
είναι σημαντική;
Ναι, είναι σημαντική.
Ορίστε, λοιπόν.
Σ' αγαπώ, μαμά.
Κι εγώ σ' αγαπώ, γλυκιά μου.
- Εμπρός; - Σαμ.
Ελπίζω να μην είναι νωρίς.
Και στις 29.
Και τα έχεις όλα απ' τις 17 Ιουνίου;
Ακριβώς.
- Θα τα βάλεις σε στικάκι; - Ναι.
Τηλεφώνησε η Αμάντα.
Το ακύρωσε;
Στο νότιο καθιστικό.
Δύο καρέκλες στη μέση, σε απόσταση δύο μέτρων.
Σαν γουέστερν.
Σαν πιστολίδι σε γουέστερν.
Ωραία.
Έτοιμος;
Έμιλι;
Τι συμβαίνει;
Κι αν τελικά ζητήσει συγγνώμη;
Αν του παρουσιάσω όλα τα γεγονότα,
και δεν παραδεχτεί τίποτα, αλλά ζητήσει απλά συγγνώμη;
Κι αν είναι καλός, Έσμε;
Τότε, θα είναι καλή τηλεόραση.
Δεν το κάνω γι' αυτό.
Γιατί το κάνεις;
Για τη Μόνικα Λεβίνσκι.
Απογοήτευσα τις γυναίκες όταν δεν ρώτησα τον Κλίντον για εκείνη.
Το σεξ με εκείνη τη γυναίκα ήταν συναινετικό.
Εκείνη ήταν 21 χρόνων και αυτός ήταν ο πρόεδρος των ΗΠΑ.
Γύρισε πίσω στη ζωή του, αυτή εισέπραττε μισογυνισμό επί δεκαετίες.
- Θα πιέσεις. - Ορίστε;
Αν είναι καλός, αν ζητήσει συγγνώμη για όσα πέρασαν οι κοπέλες,
εσύ εμμένεις και τον ρωτάς αν αναλαμβάνει ευθύνη.
Κι αν πει όχι;
Επιμένεις με φωτογραφία. Του τη δείχνεις, ορίστε.
Ευχαριστώ.
Σε αυτήν τη φωτογραφία, όμως, είστε εσείς.
Δεν πιστεύω ότι ήμουν εκεί,
ούτε ότι ανέβηκα επάνω.
Δεν θυμάστε, υψηλότατε.
Ναι, φυσικά.
Είναι πλαστή δηλαδή;
Επαναλαμβάνω,
δεν θυμάμαι να έχω πάει ποτέ εκεί ή να συναντώ αυτήν τη γυναίκα.
Την κυρία Ρόμπερτς. Μην πείτε "αυτήν τη γυναίκα".
- Ποτέ. - Για όνομα.
Ξέρω ότι είναι δύσκολο.
Και ασφαλώς δεν θα μπορούσατε να είστε εκεί εκείνη την ημερομηνία, έτσι;
Έχετε αρνηθεί επανειλημμένως
ότι γνωρίζατε τη Βιρτζίνια Τζουφρέ.
Έχετε αρνηθεί τους εξαιρετικά σοβαρούς ισχυρισμούς της
ότι εξαναγκάστηκε να κάνει σεξ μαζί σας
όταν ήταν μόλις 17 ετών.
Ή συνέβη πραγματικά αυτό
ή λέει ψέματα.
Ποιο απ' τα δύο;
Διάνα. Εξαιρετική.
Τον τσακώσαμε.
Σαμ.
Πες το.
Τίποτα.
Πες το.
Δεν θα είσαι εσύ μαζί του.
Αν έχεις κάτι να πεις, θέλω να το ακούσω.
Εμείς του προσφέραμε χώρο και χρόνο.
Του προσφέραμε μια συνέντευξη.
Σε έναν τέτοιο άντρα δεν του αρέσει να μην τον ακούν.
Θα θέλει να τον ακούσουν.
Το μεγάλο ερώτημα είναι
τι θα φορέσω.
Μαύρο φόρεμα.
Απλό, κομψό.
Τύπου Χέπμπορν-Μέιτλις.
Τα γόνατά μου.
- Τα καλύτερα της τηλεόρασης. - Δεν θέλω να κοιτάνε τα γόνατά μου.
Δεν θες να τα κοιτάει αυτός, ενώ εμείς το θέλουμε.
Κάνει καλή τηλεόραση.
Έμιλι;
Πήγαινε σπίτι.
Το πρωί σε θέλω ετοιμοπόλεμη.
14 ΝΟΕΜΒΡΙΟΥ 2019
Το 2006.
Ο Έπστιν καταδικάστηκε για σωματεμπορία κοριτσιών 14 ετών.
Ωστόσο συνεχίσατε να σχετίζεστε μαζί του άλλα τέσσερα χρόνια.
Κι ωστόσο...
διατηρήσατε τη φιλία σας μαζί του ως το 2010.
Κι ωστόσο διατηρήσατε...
Μούντι!
Τέλεια.
Ναι, σ' αυτό το δωμάτιο.
Περάστε.
Μούντι!
- Ταυτότητα, παρακαλώ; - Ναι...
Είναι μαζί μου.
Ευχαριστώ.
Όταν τους κυνηγάς, δεν τους πιάνεις.
Κι όταν είναι έτοιμοι να έρθουν, εσύ έχεις φύγει.
Υπάρχει πιθανότητα να φύγει, αν η Έμιλι κάνει αυτό που νομίζω.
Αν φύγει, τραβήξτε το.
- Ό,τι κι αν κάνει, συνεχίστε να τραβάτε. - Στιούαρτ.
Εντάξει.
Υψηλότατε.
Είσαι σίγουρη;
Λίγη...
Λίγη πούδρα, υψηλότατε;
- Πώς σε λένε; - Κατ.
- Καλά; - Ναι.
Θα θέσεις τον τόνο με τη μία. "Ο Τζέφρι Έπστιν ήταν παιδεραστής.
Το ξέρατε όταν πήγατε να μείνετε σπίτι του, έτσι;"
Μία είναι η απάντηση, δεν θα μπορεί να ξεφύγει.
Όχι, αυτό πάει απ' την άλλη πλευρά.
Περνάει από την άλλη άκρη της καρέκλας.
Έτσι δεν θα φαίνεται.
- Θεέ μου. - Περίμενε.
Άφησέ τον, θέλουμε να νιώσει άνετα.
Παντελόνι.
Να...
Να είστε ο εαυτός σας.
Κακό αυτό.
Ο Ντόναλ ΜακΚέιμπ. Από το γραφείο Τύπου της βασίλισσας.
Αυτό δεν το συμφωνήσαμε, έτσι;
Με τη βασίλισσα;
Όχι, αλλά μπορείς να της θέσεις το θέμα.
Γράφουμε ήχο.
Έτοιμοι.
Υψηλότατε.
Βρισκόμαστε στο παλάτι του Μπάκιγχαμ
κάτω από εξαιρετικά ασυνήθιστες συνθήκες.
Κανονικά θα συζητούσαμε το έργο σας, τα καθήκοντά σας.
Και θα το κάνουμε.
Σήμερα, όμως,
επιλέξατε να μιλήσετε για πρώτη φορά.
Γιατί αποφασίσατε να μιλήσετε τώρα;
Γιατί δεν υπάρχει ποτέ η κατάλληλη στιγμή
για να μιλήσουμε για τον Τζέφρι Έπστιν
και όλα όσα τον αφορούν.
Και ήμασταν ήδη σε συζητήσεις με το Newsnight εδώ και καιρό
για να παρουσιάσουμε το έργο που προσφέρω.
Και δυστυχώς δεν είχαμε μπορέσει
να ταιριάξουμε εσείς κι εγώ τα προγράμματά μας μέχρι σήμερα.
Βασικά είναι μια πολύ καλή ευκαιρία. Χαίρομαι που σας βλέπω σήμερα.
Όπως είπατε,
όλα ξεκινάνε με τη φιλία σας με τον Τζέφρι Έπστιν.
Πώς γίνατε φίλοι;
Πώς γνωριστήκατε;
Τον γνώρισα μέσω της συντρόφου του.
Το 1999.
Είναι πολύ χαλαρό, είναι πολύ εύκολο.
Ήξερα την Γκιλέν από το πανεπιστήμιο.
Δεν περνούσαμε πολύ χρόνο μαζί.
Μάλλον τον έβλεπα μία ή δύο φορές τον χρόνο,
το πολύ τρεις φορές ίσως.
Και πολύ συχνά,
όταν βρισκόμουν στις ΗΠΑ για δουλειές,
αν εκείνος έλειπε μου 'λεγε
"Μπορείς να μείνεις σε ένα από τα σπίτια μου".
Κι εγώ έλεγα "Σ' ευχαριστώ πολύ".
Αλλά θα ήταν
μεγάλη υπερβολή να πει κανείς ότι είχαμε στενή φιλία.
Ωστόσο είχε μια εξαιρετική ικανότητα
να ενώνει εξαιρετικούς ανθρώπους.
Και αυτό έχω ως ανάμνηση.
Πήγαινα σε βραδιές όπου γνώριζα...
Μα τι κάνει;
...ακαδημαϊκούς, πολιτικούς...
Τον αφήνει να μιλήσει.
Μια κοσμοπολίτικη παρέα που θα χαρακτήριζα...
Τον εμπιστευόσασταν;
Ναι, μάλλον τον εμπιστευόμουν.
Αλλά...
Δεν ξεκινάω μια φιλία
αναζητώντας τα αρνητικά, αν με καταλαβαίνετε.
Είμαι κοινωνικός άνθρωπος,
μ' αρέσει η κοινωνική επαφή.
Αν δεν κάνω λάθος, οργανώσατε ένα πάρτι γενεθλίων
για τη σύντροφο του Έπστιν την Γκιλέν Μάξουελ στο Σάντριγκαμ.
Όχι, ήταν ένα κυνηγετικό Σαββατοκύριακο.
Κυνηγετικό Σαββατοκύριακο;
Ναι, ένα κλασικό κυνηγετικό Σαββατοκύριακο.
Εκείνο το διάστημα ωστόσο,
όταν ήταν καλεσμένος στο κάστρο Γουίνδσορ και στο Σάντριγκαμ για κυνήγι...
Ναι.
...γνωρίζουμε πλέον
ότι εξέδιδε νεαρές γυναίκες για σεξουαλική εκμετάλλευση.
Τώρα το ξέρουμε αυτό.
Εκείνη την εποχή
δεν υπήρχε καμία ένδειξη,
ούτε για εμένα ούτε για κανέναν άλλον,
ότι το έκανε αυτό.
Απολύτως καμία ένδειξη.
Κατάλογοι επιβατών του τζετ του Έπστιν. Του "Λολίτα Εξπρές".
Ο ΠΑ, δηλαδή πρίγκιπας Ανδρέας, τακτικός επιβάτης.
Όπως κι ο ΜΚ, ο Μπιλ,
και η ΓΜ, η Γκιλέν Μάξουελ.
Πρίγκιπες, πρόεδροι και γυναίκες.
Οι κοπέλες ανώνυμες.
Για να έχουμε τεκμήρια, όταν θα μας την πέσουν όλα τα ΜΜΕ.
Θέλω να επισημάνω ότι ταξιδέψατε με το ιδιωτικό του αεροπλάνο.
Ναι.
Μείνατε στο ιδιωτικό του νησί.
Ναι.
Μείνατε στο σπίτι του στο Παλμ Μπιτς.
Ναι.
Το 2006, τον Μάιο,
εκδόθηκε ένταλμα σύλληψης του Έπστιν
για σεξουαλική κακοποίηση ανήλικης.
Ναι.
Αποφυλακίστηκε τον Ιούλιο του 2010
και λίγους μήνες αργότερα
μείνατε μαζί του στην έπαυλή του στη Νέα Υόρκη.
Γιατί;
Γιατί μείνατε στο σπίτι ενός καταδικασμένου παιδεραστή;
Κοιτάξτε, τον επισκέφτηκα με μοναδικό σκοπό να του πω
ότι επειδή είχε καταδικαστεί
ήταν ανάρμοστο να εμφανιζόμαστε δημοσίως μαζί.
Θεώρησα ότι το να το έλεγα τηλεφωνικώς ήταν δειλία.
Έπρεπε να τον δω και να του μιλήσω.
Τον επισκέφτηκα και κάναμε έναν περίπατο στο πάρκο.
Και αυτή είναι η συζήτηση που, εντελώς συμπτωματικά,
φωτογραφήθηκε.
Και του μίλησα, του είπα "Κοίτα,
λόγω όσων έχουν συμβεί
νομίζω ότι είναι ανάρμοστο να κρατήσουμε επαφή".
Και ήταν αμοιβαία απόφαση
να χωρίσουν οι δρόμοι μας κι έφυγα.
Οργάνωσε πάρτι για να γιορτάσει την αποφυλάκισή του
και ήσασταν ο επίτιμος καλεσμένος.
Όχι, δεν πήγα.
Το 2010!
Ασφαλώς και δεν έγινε πάρτι
για την αποφυλάκισή του τον Δεκέμβριο.
Ήταν ένα μικρό δείπνο, ήμασταν οχτώ ή δέκα καλεσμένοι.
Κι αν έγινε πάρτι,
δεν έχω γνώση επ' αυτού.
Προσκληθήκατε σε εκείνο το δείπνο ως επίτιμος καλεσμένος.
Εκεί ήμουν, άρα ήμουν στο δείπνο.
Αλλά όχι όπως το θέτετε.
Εντάξει, ήμουν εκεί, στο δείπνο.
Προσπαθώ να καταλάβω,
διότι είπατε ότι πήγατε για να διαλύσετε τη φιλία,
ωστόσο παραμείνατε στην έπαυλη στη Νέα Υόρκη αρκετές ημέρες.
- Αναρωτιέμαι πόσο καιρό... - Έκανα ένα σωρό πράγματα όσο ήμουν εκεί.
Μένατε, όμως, στο σπίτι ενός καταδικασμένου παιδεραστή.
Βόλευε να μείνω εκεί.
Μίλησα στο Panorama και, σύμφωνα με τη Βιρτζίνια Ρόμπερτς,
η φωτογραφία τυπώθηκε με ημερομηνία δύο μέρες μετά τη λήψη.
Κι έχουμε ένορκη κατάθεση από μάρτυρα το 2001
που είδε τη φωτογραφία τότε.
- Φρέντι; - Ναι;
Σ' ευχαριστώ.
Ναι.
Μία από τις γυναίκες που κατηγορεί τον Έπστιν, η Βιρτζίνια Ρόμπερτς,
διατύπωσε ισχυρισμούς εναντίον σας.
Σε ένορκη κατάθεση
δήλωσε
ότι έκανε σεξ μαζί σας τρεις φορές.
Μία φορά σε ένα σπίτι στο Λονδίνο,
όπου την προώθησαν σε εσάς.
- Στο σπίτι της Μάξουελ. - Μάλιστα.
Μία φορά στη Νέα Υόρκη,
στην έπαυλη του Έπστιν έναν μήνα αργότερα,
και μία φορά στο ιδιωτικό του νησί
με μια ομάδα επτά ή οκτώ άλλων κοριτσιών.
Όχι.
Όχι σε όλα;
Σε όλα.
Κατηγορηματικώς όχι σε όλα.
Λέτε δηλαδή ότι δεν την πιστεύετε;
Λέει ψέματα;
Είναι δύσκολο να απαντήσω σε αυτήν την ερώτηση,
γιατί δεν ξέρω
τι είναι αυτό που προσπαθεί να επιτύχει.
Αλλά μπορώ να σας πω
κατηγορηματικώς
ότι δεν θυμάμαι να την έχω γνωρίσει καν.
Δεν θυμάμαι να τραβήχτηκε η φωτογραφία.
Και έχω πει
επανειλημμένως
και πολλάκις
ότι δεν είχαμε ποτέ την παραμικρή σεξουαλική επαφή.
Λέει
ότι σας γνώρισε το 2001.
Λέει ότι δειπνήσατε μαζί,
ότι χορέψατε μαζί.
Ότι την κεράσατε ποτά
στο νυχτερινό κλαμπ Tramp στο Λονδίνο.
Έχει πολλά κενά αυτή η ιστορία, όπως, για παράδειγμα,
ότι δεν ξέρω πού βρίσκεται το μπαρ μες στο κλαμπ.
Δεν πίνω.
Δεν νομίζω ότι έχω παραγγείλει ποτέ ποτό στο Tramp,
τις φορές που έχω πάει εκεί.
Θυμάστε να χορέψατε μαζί της;
Όχι, αυτό δεν θα μπορούσε να συμβεί,
διότι τη συγκεκριμένη ημερομηνία ήμουν στο σπίτι, με τα παιδιά.
Πήγα την Μπέατρις σε ένα Pizza Express στο Γουόκιν
για ένα πάρτι, γύρω στις τέσσερις ή πέντε το απόγευμα.
Και αυτό γιατί το θυμάστε με τόσες λεπτομέρειες;
Γιατί μια επίσκεψη σε ένα Pizza Express στο Γουόκιν
είναι κάτι ασυνήθιστο για εμένα.
Είναι κάτι πολύ ασυνήθιστο για εμένα.
Σταματήστε.
Μου επιτρέπετε;
Σας παρακαλώ, θα ήθελα να επανέλθουμε.
Θα ήθελα να κάνω συγκεκριμένη αναφορά στην ημερομηνία.
- Ήταν 10 Μαρτίου. - Ήταν ξεκάθαρο, δεν είναι ανάγκη.
Πιστεύω ότι πάμε καλά. Έτσι, Έμιλι;
- Όχι; - Όχι.
Εκείνη μίλησε πολύ συγκεκριμένα για αυτήν τη βραδιά.
Ανέφερε ότι χόρεψε μαζί σας.
- Όχι. - Κι ότι εσείς ιδρώνατε πολύ.
Υπάρχει ένα μικρό πρόβλημα με την εφίδρωση,
επειδή πάσχω από μια ιδιαίτερη πάθηση,
δηλαδή δεν ιδρώνω, ή μάλλον δεν ίδρωνα τότε.
Και αυτό... Ή μάλλον...
Ναι, εκείνο το διάστημα δεν ίδρωνα,
λόγω ενός επεισοδίου που θα περιέγραφα
ως υπερβολική έκκριση αδρεναλίνης στον Πόλεμο των Φόκλαντ,
όπου δέχτηκα πυρά.
Και πολύ απλά
ήταν σχεδόν αδύνατον να ιδρώσω.
Αναρωτιέμαι
αν αισθάνεστε καθόλου
ενοχές,
τύψεις
ή ντροπή
για τη συμπεριφορά σας
ως προς τη φιλία σας με τον Έπστιν.
Εν τέλει...
θα μπορούσα ίσως να είχα αποφύγει να τον γνωρίσω;
Δεν νομίζω.
Και αυτό εξαιτίας της φιλίας μου με την Γκιλέν.
Αν μετανιώνω το γεγονός
ότι αυτός προφανώς συμπεριφέρθηκε
με τρόπο ανάρμοστο...
"Ανάρμοστο";
- Διέπραξε σεξουαλικά εγκλήματα. - Ναι, από ευγένεια το είπα.
Αναφερόμουν στα σεξουαλικά εγκλήματα. Αλλά όχι...
Έκανα καλά που τον είχα φίλο μου;
Εκείνη την εποχή,
έχοντας υπόψη ότι ήταν κάποια χρόνια πριν κατηγορηθεί για σεξουαλικά εγκλήματα,
δεν νομίζω ότι ήταν κάτι κακό τότε.
Το πρόβλημα ήταν
ότι αφού είχε πλέον καταδικαστεί...
- Συνεχίσατε. - Συνέχισα.
Και αυτό το σημείο,
τρόπος του λέγειν, με βασανίζει καθημερινά,
καθώς δεν άρμοζε σε μέλος της βασιλικής οικογένειας.
Εμείς φροντίζουμε να τηρούμε τα ύψιστα πρότυπα συμπεριφοράς
και εγώ απογοήτευσα την οικογένεια, έτσι απλά.
Υπάρχει κάτι που πιστεύετε
ότι δεν έχει ειπωθεί
και που θα θέλατε να πείτε τώρα;
Όχι, δεν νομίζω.
Θα έλεγα
ότι μου εκμαιεύσατε όλα όσα έπρεπε.
Φεύγω.
Με περιμένει μοτοσικλέτα. Έχω τις κάρτες μνήμης.
Λοιπόν, να σας ξεναγήσω;
Μερικές φωτογραφίες;
Ασφαλώς. Με έναν σμπάρο, δυο τρυγόνια. Τράβα φωτογραφίες όσο ξεναγώ την Έμιλι.
Δεν ήταν υπέροχος;
Υπέροχος.
Νομίζω ότι πήγε πολύ καλά.
Σαν περίπατος.
Περιμένετε όχημα;
Όχι, ευχαριστώ.
Μάλλον θα πάω με τα πόδια. Ευχαριστώ.
Μου 'ρχεται να κάνω εμετό.
Έμιλι, τον...
Τον εξέθεσες. Τα κατάφερες.
Μαζί τα καταφέραμε.
Σ' ευχαριστώ, Σάμι.
Πώς πάμε;
Είμαστε έτοιμοι για Twitter. Πότε θα παίξει;
Θα μιλήσω με τον γενικό τώρα.
Έστειλε τον άνθρωπό της στη συνέντευξη. Την ηχογράφησε, έτσι;
Μπορεί να το κόψει, Τόνι;
Είναι η βασίλισσα. Θα πρέπει να δεχτώ το τηλεφώνημα.
Θα το διαφημίσουμε ζωντανά την Παρασκευή.
Με την Έμιλι;
Φυσικά. Και με προώθηση στα σόσιαλ.
Θα πω στο παλάτι ότι θα παίξει Σάββατο βράδυ.
Περιμένετε ενημέρωση.
- Σε πόσο; - Σε 15 λεπτά.
Η σιωπή μάλλον είναι καλά νέα.
- Τόνι; - Έσμε.
Πάτα το κουμπί. Παίζουμε.
Αύριο το βράδυ, σε μια έκτακτη εκπομπή του Newsnight,
θα ακούσουμε για πρώτη φορά τον ίδιο τον δούκα.
Σε μια πρωτοφανή συνέντευξη
μας μιλάει εκτενώς για τη φιλία του με τον Έπστιν
και τους ισχυρισμούς εναντίον του.
Ο πρίγκιπας Ανδρέας, δούκας της Υόρκης,
έχει δεχτεί κριτική για τη σχέση του με τον χρηματιστή Τζέφρι Έπστιν,
που αυτοκτόνησε φέτος εν αναμονή της δίκης του...
ΟΛΑ ΤΑ ΕΥΣΗΜΑ ΣΤΗΝ ΑΕΙΚΙΝΗΤΗ ΠΑΡΑΓΩΓΟ ΜΑΣ ΣΑΜ ΜΑΚΑΛΙΣΤΕΡ
ΠΟΥ ΕΞΑΣΦΑΛΙΣΕ ΤΗΝ ΑΠΟΚΛΕΙΣΤΙΚΟΤΗΤΑ
16 ΝΟΕΜΒΡΙΟΥ 2019
- Απορώ από πού έρχεται τόση σκόνη. - Έχετε δίκιο.
ΠΡΟΕΠΙΣΚΟΠΗΣΗ ΤΗΣ ΣΥΝΕΝΤΕΥΞΗΣ
"Σκοπός αυτής της άσκησης για τεντωμένα νεύρα
είναι να δείξει ο πρίγκιπας ότι δεν έχει να κρύψει τίποτα.
Θα δείξει ότι υπήρξε απολύτως ειλικρινής και ανυπόκριτος.
'Κατά κάποιον τρόπο', σύμφωνα με πηγή, 'ζητάει να κριθεί'".
Εξαιρετικό, έτσι;
Είναι η σωστή προσέγγιση.
Πολύ ωραία.
Θέλετε να είμαι εδώ απόψε;
Όταν μεταδοθεί;
Όχι, δεν νομίζω.
Όχι, δεν το θεωρώ απαραίτητο.
Γεια σας!
Γιαγιά, η Φρέγια.
- Γεια. - Φρέγια, η γιαγιά μου.
- Περάστε. - Γεια.
Και μάλιστα είμαι πεπεισμένος
ότι δεν βρέθηκα ποτέ στο Tramp μαζί της.
Έχει πολλά κενά αυτή η ιστορία, όπως, για παράδειγμα,
ότι δεν ξέρω πού βρίσκεται το μπαρ.
Πάσχω από μια ιδιαίτερη πάθηση,
δηλαδή δεν ιδρώνω, ή μάλλον δεν ίδρωνα τότε.
ΘΑ ΜΕΙΝΕΤΕ ΜΕ ΑΥΤΟ ΤΟ ΒΛΕΜΜΑ
Η ΑΥΤΟΥ ΚΥΝΙΚΟΤΗΤΑ
Λόγω επεισοδίου που εγώ θα περιέγραφα ως υπερβολική έκκριση αδρεναλίνης...
ΤΙ ΝΑ ΠΑΡΑΓΓΕΙΛΩ ΑΠΟΨΕ;
Γιατί μια επίσκεψη σε ένα Pizza Express στο Γουόκιν
είναι κάτι ασυνήθιστο για εμένα.
Ο ΠΡΙΓΚΙΠΑΣ ΑΝΔΡΕΑΣ ΕΙΝΑΙ ΑΙΣΧΡΟΣ
Η ΕΞΟΥΣΙΑ ΚΛΕΙΝΕΙ ΤΑ ΜΑΤΙΑ ΜΠΡΟΣΤΑ ΣΤΗΝ ΚΑΚΟΠΟΙΗΣΗ
ΚΑΡΦΙ ΟΧΙ, ΠΙΤΣΑ ΝΑΙ
Αν η Βιρτζίνια Ρόμπερτς παρακολουθεί αυτήν τη συνέντευξη,
τι θα της λέγατε;
Δεν θα της έλεγα κάτι,
γιατί πρέπει...
Του δίνει τόσες ευκαιρίες.
Κι εφόσον κάποιος διατυπώνει τέτοιους ισχυρισμούς...
Εμείς φροντίζουμε να τηρούμε τα ύψιστα πρότυπα συμπεριφοράς
και εγώ απογοήτευσα την οικογένεια, έτσι απλά.
Για όνομα.
Όχι, δεν νομίζω.
Θα έλεγα ότι μου εκμαιεύσατε όλα όσα έπρεπε.
Πάμε μπροστά, μαμά.
ΤΑ ΘΥΜΑΤΑ ΑΠΟΓΟΗΤΕΥΣΕΣ, ΟΧΙ ΤΗΝ ΟΙΚΟΓΕΝΕΙΑ ΣΟΥ.
ΠΡΟΚΕΙΤΑΙ ΓΙΑ ΣΕΞΟΥΑΛΙΚΗ ΚΑΚΟΠΟΙΗΣΗ ΑΝΗΛΙΚΩΝ.
ΝΕΑ ΥΟΡΚΗ
ΚΡΙΣΤΙΝΑ ΤΑΪΝΑΜ
Υψηλότατε.
- Αμάντα! - Αμάντα, μια σύντομη δήλωση.
Ένα σχόλιο;
Το παλάτι κοινοποίησε δήλωση του δούκα της Υόρκης.
"Ζήτησα από τη βασίλισσα να αποσυρθώ από τα δημόσια καθήκοντα στο άμεσο μέλλον
και μου έδωσε την άδειά της.
Εξακολουθώ να μετανιώνω απερίφραστα
για την απερίσκεπτη συναναστροφή με τον Τζέφρι Έπστιν.
Η αυτοκτονία του άφησε πολλά αναπάντητα ερωτήματα,
ιδίως για τα θύματά του.
Ελπίζω μόνο ότι εν καιρώ θα ξαναχτίσουν τη ζωή τους".
Αυτό κάνουμε στο Newsnight.
Αφιερώνουμε χρόνο για ειδήσεις που δεν ενδιαφέρουν άλλες εκπομπές.
Ειδήσεις που πρέπει να βγουν, που ενδιαφέρουν το κοινό,
για να λογοδοτούν οι ισχυροί και για να δίνουμε φωνή στα θύματα.
Σας ευχαριστώ.
Ο ΠΡΙΓΚΙΠΑΣ ΑΝΔΡΕΑΣ ΠΑΡΑΙΤΕΙΤΑΙ ΤΩΝ ΚΑΘΗΚΟΝΤΩΝ ΤΟΥ
Δύο κεμπάπ.
- Το κλασικό σου. - Ευχαριστώ.
Το είδες αυτό;
Μακάρι να ήμουν μπροστά.
Ναι, το είδα.
- Ευχαριστώ. - Ευχαριστώ.
Η συνέντευξη έκανε τη μεγαλύτερη τηλεθέαση στην ιστορία του Newsnight
και απέσπασε πολλά δημοσιογραφικά βραβεία.
Ο πρίγκιπας παραιτήθηκε των καθηκόντων του και του αφαιρέθηκαν οι βασιλικοί τίτλοι.
Τον Μάρτιο του 2022
ο Ανδρέας έκανε εξωδικαστικό συμβιβασμό με τη Βιρτζίνια Τζουφρέ,
όπου δεν αποδέχτηκε ευθύνες και πλήρωσε 12.000.000 λίρες.
Τα θύματα του Τζέφρι Έπστιν συνεχίζουν να παλεύουν για δικαιοσύνη.
Μέχρι σήμερα θύματά του έχουν λάβει πάνω από 550.000.000 δολάρια.
Το 2021 η Σαμ ΜακΆλιστερ έφυγε από το ΒΒC
και πλέον διδάσκει διαπραγμάτευση στη Σχολή Οικονομικών του Λονδίνου.
Υποτιτλισμός: Μάρθα Λυρώνη